Qoʻqon xonligi arxivi
Qoʻqon xonligi arxivi – asosan XIX asrning 40—70-yillariga mansub boʻlgan Qoʻqon xonligi arxiv hujjatlari. Ularda xonlikning xoʻjalik hayoti haqida maʼlumotlar mavjud. 1939-yilda Sankt-Peterburgdagi Saltikov-Shchedrin nomidagi Markaziy davlat kutubxona yertoʻlasidan topilgan. Mazkur hujjatlar Qoʻqon xonligi Rossiya tomonidan egallanganidan soʻng 1876-yilda imperatorning Markaziy kutubxonasiga koʻchirilgan edi.